Сычуань

География 
Провинция  491 146 км² мәйдан били (5-енче урын). Провинциянең үзәк һәм көнчыгыш өлеше Сычуань казанлыгы чикләрендә урнашкан. Төньякта Ганьсу белән, төньяк-көнчыгышта Шэньси, төньяк-көнбатышта Цинхай, көньякта Юньнань белән чиктәш.
 Җир тетрәүләр 
2008 елның 12 маенда Сычуаньда көчле җир тетрәү булган, ул провинция шәһәрләренең күп өлешен җимергән. Җир тетрәүнең магнитудасы 7,9 балл булган. 22 майга торыш буенча хөкүмәт 50 мең һәлак булган кеше турында мәгълүмат бирә.
 Тарихы 
Неолит һәм Бронза гасыры чорында монда Сансиньдуй мәдәнияте булган (безнең эрага кадәр III—I меңьеллык).
III гасырда Сычуань территориясе Шу патшалыгының нигезен хасил иткән. IV гасырда монда Чэн варвар патшалыгы оешкан. V гасырда Сычуань өстеннән гегемония табгачларга күчкән.

1911 елда провинциядә Сычуань фетнәсе башланган, ул Синьхай инкыйлабына кадәр булган.

1939 елда Сычуань провинциясенең көнбатыш өлеше аерым Сикан провинциясенә аерылып чыгарылган. 1950 елда Сикан провинциясенең көнбатыш өлеше Тибет автномияле районы составына кертелгән, калган өлеше 1955 елда янә Сычуань составына кертелгән.

 Административ-территориаль бүленеш 
Провинция 21 административ-территориаль берәмлеккә бүленә: 17 шәһәр округына, 1 субпровинциаль әһәмиятле шәһәргә һәм 3 автономияле округка.

 Карта № Татарча атамасы  Кытайча атамасы Пиньинь Статус400px1Гардзе-Тибет АО甘孜藏族自治州Gānzī Zàngzú Zìzhìzhōuавтоном округ2Нгава-Тибет-Цян АО阿坝藏族羌族自治州Ābà Zàngzú Qiāngzú Zìzhìzhōuавтоном округ3Мяньян绵阳市Miányáng ShìШәһәр округы4Гуанъюань广元市Gǔangyúan ShìШәһәр округы5Наньчун南充市Nánchōng ShìШәһәр округы6Бачжун巴中市Bāzhōng ShìШәһәр округы7Дачжоу达州市Dázhōu ShìШәһәр округы 8Яань雅安市Yǎ'ān ShìШәһәр округы9Чэнду成都市Chéngdū ShìСубпровинция дәрәҗәсендәге шәһәр10Дэян德阳市Déyáng ShìШәһәр округы11Суйнин遂宁市Sùiníng ShìШәһәр округы12Гуанъань广安市Guǎng'ān ShìШәһәр округы13Мэйшань眉山市Méishān ShìШәһәр округы14Цзыян资阳市Zīyáng ShìШәһәр округы15Лэшань乐山市Lèshān ShìШәһәр округы16Нэйцзян内江市Nèijiāng ShìШәһәр округы17Цзыгун自贡市Zìgòng ShìШәһәр округы18Ибинь宜宾市Yíbīn ShìШәһәр округы19Лучжоу泸州市Lúzhōu ShìШәһәр округы20Ляншань-Ий АО凉山彝族自治州Liángshān Yízú Zìzhìzhōuавтоном округ21Паньчжихуа攀枝花市Pānzhīhūa ShìШәһәр округы

 Халкы 
Провинция халкының күпчелеген Хань милләте кешеләре тәшкил итә (атап ук әйткәндә кытайлар). Шулай ук провинциядә и, наси, тибетлылар һәм цян халыклары яши. Тибетлылар, наси һәм и халкының провинция чикләрендә үз автономияле округлары бар - Гардзе-Тибет автономияле округы, Нгава-Тибет-Цян автономияле округы һәм Ляншань-Ий автономияле округы.
Үз вакытында монда кайбер мәгълүматларга караганда верификацияләнмәгән озак яшәүче ЛиЦиньюнь булган, ул 256 ел яшәгән.
 Икътисады 
Провинциядә авыл хуҗалыгы үскән - дөге һәм бодай үстерелә; провинция Кытай провинцияләре арасында дуңгыз ите җитештерү буенча беренче урынны һәм тут ефәк тукучы коконнары җыю буенча икенче урынны алып тора. Илдә хәмер җитештерүнең провинциянең өлеше 20%-тан артык. Провинция территориясендә Кытай Халык Җөмһүриятендә ванадий, кобальт һәм титан ятмаларының яртыдан артыгы һәм шулай ук әһәмияткә ия тимер руда һәм башка минераль казылмалар запаслары бар. Провинциядә сәнәгатьнең автомобил, аэрогаләм, металлургия, азык-төлек тармаклары үскән. Провинция Кытайның саклау сәнәгате һәм фәнни-техник потенциал үсеше ягыннан стратегик булып тора.

 Мәдәният 
Сычуань провинциясендә 3000 ел элек булган корылмаларның бер комплексы табылган, ул 250 квадрат метрдан артык мәйдан били. Бу Цзиньша җимерекләрендә табылган иң зур һәм камил архитектур корылма дип фараз ителә.
Табылган бина борынгы Цзиньша шәһәренең төньяк-көнчыгышында урнашкан. Казылмаларның мәйданы 2000 квадрат метр били. Археологлар сүзләре буенча ул Шан династиясенең хөкем итүенең соңында 3000 ел элек безнең эрага кадәр 1600-1100 елларда төзелгән булган.
Озынлыгы 23 м һәм киңлеге 10 м булган борынгы бина биш киң бүлмәдән тора, шул ук вакытта гади кешенең торагы ул вакытта 5 метрга 3 метр алып торган.
Экологик туризм карашы ягыннан төп карарга лаек урын булып Чэнду даирәләрендәге пандаларның тыюлыгы һәм питомнигы һәм панда Институты тора.

 Дөнья мирасы 
ЮНЕСКОның Дөнья мирасы исемлегенә провинция территориясендә булган түбәндәге объектлар кертелгән:
 Цзючжайгоу Милли паркы;
 Хуанлун тыюлыгы пейзаж карарга лаек зонасы;
 Лэшаньда Будда сыны һәм Эмэйшань тавы
 Дуцзянъянь ирригацион системасы һәм Цинчэншань тавы;
 Зур панда резерватлары.

 Чжан Цюнь 
Бу провинциядә Кытай Республикасының премьер-министры һәм чит эшләр министры Чжан Цюнь туган. Кытай хөкүмәтенең иң озак яшәүче җитәкчесе, ул 100 елдан артык яшәгән 12 дәүләт һәм хөкүмәт җитәкчеләре исемлегенә керә. Ул 7 ел (1940-1947) провинциянең губернаторы булган.

 Тугандаш өлкәләр 
 Казахстан, Алматы облысы
 Баринас (штаты) , Венесуэла
 Валенсия (автономияле җәмгыяте), Испания
 Вашингтон (штаты), АКШ
 Брүссел башкала регионы, Бельгия
 Лестершир, Бөекбритания
 Мичиган, АКШ
 Мпумаланга, Көньяк Африка Җөмһүрияте
 Пернамбуку, Бразилия
 Хиросима Префектурасы, Япония
 Яманаси Префектурасы, Япония
 Пхёнан-Намдо, Төньяк Корея Халык Демократияле Җөмһүрияте
 Пьемонт, Италия
 Төньяк Рейн-Вестфалия, Германия
 Тольна (медье), Венгрия
 Фрисландия, Нидерландлар
 Чолла-Намдо, Көньяк Корея
 Көньяк Пиренейлар, Франция

 Татарстан-Сычуань Бизнес Форумы 
2016 елның 4 маенда Татарстан-Сычуань Бизнес Форумы узды   На деловом форуме "Татарстан-Сычуань" подписано соглашение с Юго-Западным нефтяным университетом КНР. Анда Казан Университетлары ректорлары һәм Сычуань университетлары ректорлары арасында килешүләргә имза куелган. Сычуань икътисады, мәдәнияте турында сөйләнгән. Форум "КОРСТОН" үзәгендә үткән.

 Сылтамалар 
 中国四川 Sichuan Provincial Government 
 Large map of Sichuan

 Искәрмәләр